b'\n_START_ARTICLE_\nGrb Ob\xc4\x8dine Mirna Pe\xc4\x8d\n_START_PARAGRAPH_\nGrb Ob\xc4\x8dine Mirna Pe\xc4\x8d je upodobljen na \xc5\xa1\xc4\x8ditu, ki je levo diagonalno razdeljen na tri polja; zeleno, zlato in modro. Osrednji motiv so tri rde\xc4\x8de \xc4\x8debele z zlatimi krili. Na zgornjem delu grba sta dve, spodaj pa ena. Najni\xc5\xbeja to\xc4\x8dka spodnje \xc4\x8debele mora biti enako oddaljena od najni\xc5\xbejih to\xc4\x8dk zgornjih \xc4\x8debel, zadka zgornjih \xc4\x8debel in tipalke spodnje \xc4\x8debele pa morajo biti tik pred nami\xc5\xa1ljeno premico, ki vzdol\xc5\xbeno razpolavlja grb. \xc4\x8cebela je z grbom v razmerju 1: 2,3. Tri \xc4\x8debele predstavljajo pridne mirnope\xc5\xa1ke ljudi v treh dolinah, ki tvorijo ob\xc4\x8dino._NEWLINE_Zlati trak, ki ga nosi \xc5\xa1\xc4\x8dit na svojih zunanjih robovih, lahko slu\xc5\xbei le kot grbovni okras._NEWLINE_Grb je na 13. seji dne 15. maja 2000 sprejel Ob\xc4\x8dinski svet ob\xc4\x8dine Mirna Pe\xc4\x8d.'